ایم ڈبلیوایم کراچی ڈویژن کے رہنما کے خلاف تھانہ ناظم آباد میں ایف آئی آر درج

بزرگ عالم دین اور شیعہ سنی اتحاد کی علامت حجت الاسلام مرزا یوسف حسین کی بلا جواز گرفتاری کے خلاف احتجاج جرم بن گیا ۔

خبر کا کوڈ: ۴۲۴۵۸۷

تاریخ: ۲۰ بهمن ۲۰۱۶ - ۲۳:۳۰

رسا نیوز ایجنسی کی رپورٹ کے مطابق مجلس وحدت مسلمین کراچی ڈویژن کے رہنما حجت الاسلام مبشر حسن اورآل پاکستان شیعہ ایکشن کمیٹی کے رہنما حجت الاسلام اظہر حسین نقوی کے خلاف تھانہ ناظم آباد میں ایف آئی آر درج ۔

تفصیلات کے مطابق سندھ پولیس کی جانب سے آج بعد نماز جمعہ جامع مسجد نورایمان ناظم آباد کے باہر آل پاکستان شیعہ ایکشن کمیٹی کے مرکزی محرک اور متحدہ علماءمحاذکے مرکزی رہنما حجت الاسلام مرزایوسف حسین کی بلاجواز گرفتاری کے خلاف مجلس وحدت مسلمین کراچی ضلع وسطی کے تحت منعقدہ احتجاجی مظاہرے میں خطاب کو لائوڈ اسپیکر ایکٹ کے تحت بنیاد بنا کر ایم ڈبلیوایم کراچی ڈویژن کے رہنما حجت الاسلام مبشر حسن اور حجت الاسلام اظہر حسین نقوی کے خلاف مقدمہ درج کرلیا گیا ہے ۔

واضح رہےکراچی شہر میں بے گنا ہ علمائے کرام ، اکابرین اور نوجوانوں کی ظالمانہ گرفتاریوں کے خلاف صدائے احتجاج بلند کرنا جرم قرار دے دیا گیا ہےاس سے قبل چیئرمین وائس آف شہداءسید فیصل رضا عابدی کی بلاجواز گرفتاری کے خلاف نمائش چورنگی پر احتجاجی مظاہرہ کرنے کے جرم میں مجلس وحدت مسلمین کے مرکزی ڈپٹی سیکریٹری جنرل حجت الاسلام سید احمد اقبال رضوی کو بھی گرفتار کرلیا گیا تھا جنہیں بعدازاں ضمانت پر رہا کروایا گیا تھا۔/۹۸۹/ف۹۴۰/